|  |  |  |
| --- | --- | --- |
| **Tantárgy neve: A PÉNZÜGYI-GAZDÁLKODÁSI KULTÚRA KIALAKÍTÁSÁNAK SZAKMAI ALAPJAI** | **Kódja: NOG\_KG102G4** | **Kreditszáma: 4** |
| A tanóra típusa: **ea./szem**./gyak./konz. és száma: **2+2** | | |
| A számonkérés módja (koll./gyj./egyéb): **GYAKORLATI JEGY** | | |
| A tantárgy tantervi helye: osztatlan [10 féléves] képzésben **8. félév;** osztott[5 féléves] képzésben **2. félév** | | |
| Előtanulmányi feltételek *(ha vannak)*: *-* | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| ***A tanegység célja***, hogy a leendő közgazdásztanárok megismerjék a pénzügyi-gazdálkodási kultúra értelmezésével kapcsolatos felfogásokat, és a már létező jó gyakorlatokat. További cél, hogy a tanulmányaik során elsajátított gazdasági és pénzügyi neveléshez szükséges ismeretek birtokában, módszertanilag felkészüljenek újfajta - a változó gazdasági környezetben való eligazodást segítő- gazdálkodói szemléletmód kialakítására a különböző képzési szinteken.  E célok megvalósítása érdekében fontos feladat, hogy a tanárjelöltek aktívan, irányított team munka keretében összegyűjtsék, rendszerezzék, szintetizálják azokat az ismereteket, továbbá felszínre hozzák, és szimulált foglalkozások/tanórák keretében kipróbálják azokat a módszereket, melyek a pénzügyi-gazdálkodási kultúra kialakítását segítik az életkori sajátosságoknak megfelelően.  ***Kialakítandó kompetenciák***  *Ismeretek*: a háztartás erőforrásaival (kiemelten pénz és idő) való gazdálkodás kérdései, a háztartás jövedelme és vagyona közötti kapcsolat, a háztartás szereplőihez illeszkedő befektetői magatartás  *Készségek, képességek*: elemző készség, helyzetfelismerés, stratégiaalkotás, problémamegoldás  *Attitűd*: biztonságra törekvés, kudarckerülés vs. sikerorientáltság  **A tanegység *főbb témakörei***  A pénzügyi kultúra értelmezése, taníthatósága vs. kialakíthatósága (viták, állásfoglalások). Jó gyakorlatok az oktatástörténetünkben és a jelenben. A Nemzeti Alaptanterv (NAT) vonatkozó fejlesztési célja (gazdasági, pénzügyi nevelés) és kapcsolódásai. Szemléletformálás, képzési tartalmak (tudáselemek), kompetenciák, módszerek és oktatás-szervezési megoldások rendszerezése a különböző képzési szinteken.  A tanegység *kiemelten fejlesztendő kompetenciáinak értelmezése* (oktatási szintenként eltérő tartalommal):   * a *takarékossági szemléletmód kialakítása*; takarékosság a pénzzel, idővel és más erőforrásokkal - a környezettudatos magatartás (*kiemelt tudáselemek*: a háztartások jövedelemforrásai, a családi költségvetés) * *befektetési lehetőségek és a közöttük való választás képességének kialakítása* (*kiemelt tudáselemek*: megtakarítási, befektetési lehetőségek, a hitelfelvétel előnyei, hátrányai) * *racionális vásárlási döntéshozatali kompetenciák fejlesztése (kiemelt tudáselemek:* folyószámla, a bankkártyák használata, a tudatos vásárlói magatartás, a fogyasztóvédelem) | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| ***Kötelező irodalom****:*  Magyarország Kormánya (2012): *Nemzeti Alaptanterv.* /110/2012. (VI. 4.) Kormányrendelet és annak melléklete: A Nemzeti Alaptanterv kiadásáról, bevezetéséről és alkalmazásáról/ Magyar Közlöny, 2012 (66) pp.10635 – 10847.  Merényi Zsuzsanna és szerzőtársai (2009): *Az én pénzem*. MNB, Nemzetközi Bankárképző Központ, Budapesti Értéktőzsde Zrt.  MNB (2013): *A pénz beszél! Te is érted?* /Elektronikus tanári segédanyag és a kapcsolódó prezentációk.  ***Ajánlott irodalom:***  Béres Dániel - Huzdik Katalin (2012): A pénzügyi kultúra makrogazdasági szinten**.** *Pénzügyi Szemle, LVII*(3) pp. 322 – 336.  Demeter Endre-Nagy Ádám-Székely Levente (2011):Pénzügyi kultúra a civil szektorban. *Civil Szemle, VIII*. (1-2) pp. 69 – 89.  Hollóné Kacsó Erzsébet –Kádek István (2002): *AGORA és Út az Agorára* (Tanári kézikönyv) Líceum Kiadó | | |
| **Tantárgy felelőse:** Hollóné Kacsó Erzsébet PhD, főiskolai tanár | | |
| **Tantárgy oktatásába bevont oktatók:** Kádek István PhD, főiskolai tanár; Tóth László PhD hallgató, tanársegéd | | |